REPUBLICA MOLDOVA

CONSILIUL MUNICIPAL CHIŞINĂU

PRIMARUL GENERAL AL MUNICIPIULUI CHIŞINĂU



**DIRECŢIA MUNICIPALĂ PENTRU PROTECŢIA**

 **DREPTURILOR COPILULUI**

 str. Alexandru Vlăhuţă, 3, municipiul Chişinău, Republica Moldova, MD-2005;

|  |
| --- |
| 38763290 |

tel/fax: (+373) 22-242-702, [www.dmpdc.md](http://www.dmpdc.md/), e-mail: chisinaudmpdc@gmail.com



 Nr. \_\_\_\_\_\_\_\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_\_\_\_

**Consiliul municipal Chișinău**

**Notă de fundamentare**

La proiectul de decizie „Cu privire la reorganizarea Centrului de plasament pentru copii cu dizabilități „Lumina” în Casă comunitară „Lumina”, aprobarea *Regulamentului de organizare și funcționare a Serviciului social Casa comunitară „Lumina”*, a statului de personal și a organigramei serviciului”.

|  |
| --- |
| **Denumirea autorului și după caz, a participanților la elaborarea proiectului** |
| Proiectul de decizie „Cu privire la reorganizarea Centrului de plasament pentru copii cu dizabilități „Lumina” în Casă comunitară „Lumina”, aprobarea Regulamentului de organizare și funcționare a Serviciului social Casa comunitară „Lumina”, a statului de personal și a organigramei serviciului” este elaborat de către Direcția Generală pentru Protecția Drepturilor Copilului. |
| **Condițiile ce au impus elaborarea proiectului de act normativ și finalitățile urmărite** |
| Centrul de plasament pentru copiii separați de părinți „Lumina” este o instituție publică de asistență socială care prestează servicii sociale specializate de îngrijire pentru o perioadă determinată copiilor separați de părinți, având scopul de a oferi protecție temporară acestora. DGPDC intenționează să reorganizeze centrul de plasament în casă comunitară, pentru creșterea și educarea copiilor privați temporar sau permanent de mediul lor familial, precum și a copiilor în situație de risc într-o locuință de tip familial. Spre deosebire de Centru de plasament, în Casa comunitară, copiii vor avea un spațiu personal, lucruri personale, decid singuri ce să mănânce, ce să îmbrace și cum să-și petreacă timpul liber. Totodată, au posibilitatea să-și facă prieteni, învață să se susțină reciproc și să facă multe lucruri împreună, să devină mai sociabili. De asemenea, persoanele care trăiesc în serviciul Casă comunitară au ocazia să petreacă mai mult timp cu familiile lor. Părinții, bunicii și mătușile îi vizitează mai des. Serviciile acordate sunt prestate în funcție de nevoile individuale ale fiecărei persoane și se axează, în mare parte, pe acordarea îngrijirii calitative și învățarea abilităților elementare pentru viață precum: abilitatea de a mânca fără suport, abilitatea de a coordona mișcările în spațiu, abilitatea de a se îngriji de igiena proprie, de a se îmbrăca etc.Elaborarea proiectului de decizie a fost fundamentată și de prevederile:1. Planului de acțiuni privind implementarea Programului național pentru Protecția copilului pe anii 2022-2026. **Obiectivul specific 3.4**: *Lichidarea/reorganizarea instituțiilor de îngrijire a copiilor de tip rezidențial, cu reintegrarea copiilor în familie sau transferul în serviciile sociale tip familial, și asigurarea unui raport dintre copiii aflați în servicii de plasament de tip rezidențial și copiii aflați în servicii de plasament de tip familial;*
2. Planului de acțiuni pentru anii 2022-2025 privind implementarea Strategiei municipale pentru protecția drepturilor copilului pe anii 2020-2025, **Obiectivul 3.2**. *Consolidarea* *sistemului de îngrijire alternativă*, acțiunea 3.2.1. Implementarea principiilor necesității și potrivirii în îngrijire alternativă, inclusiv prin revizuirea regulamentelor de funcționare a serviciilor de îngrijire alternativă, subacțiunea 3.2.1.2. Evaluarea regulamentelor de funcționare a serviciilor de îngrijire alternativă din Serviciile sociale și elaborarea în redacție nouă a regulamentelor.

Casa comunitară „Lumina” își ia angajamentul să protejeze*/* promoveze drepturile copiilor și să furnizeze servicii de calitate tuturor beneficiarilor plasați în Serviciu, să asigure condiții de îngrijire, întreținere, educație și dezvoltare a copilului cu dizabilități în conformitate cu particularitățile de vârstă/ individuale, starea de sănătate și cu Standardele minime de calitate. |
| **Principalele prevederi ale proiectului și evidențierea elementelor noi** |
| Serviciul social Casa comunitară „Lumina” este o instituție bugetară, cu specializare înaltă (plasament temporar), destinată copiilor cu dizabilități asociate și severe cu descrierea capacității maxime de plasare a beneficiarilor și a orelor de activitate. Beneficiarii sunt copii cu vârsta cuprinsă între 4 și 18 ani care necesită asigurarea sistematică a condițiilor minime de existență, protecție, îngrijire și asistență pentru dezvoltare ți încadrare în comunitate. Serviciul este creat și implementat în conformitate cu următoarele principii:1) Respectarea interesului superior al copilului;2) Respectarea demnității și integrității personale;3) Planificarea Serviciului centrat pe beneficiar;4) Participarea copiilor în procesul de planificare și prestare a Serviciului;5) Abordarea multidisciplinară/interdisciplinară în procesul de îngrijire incluziune socială;6) Abordarea individualizată a beneficiarului în funcție de nevoile identificate;7) Promovarea rolurilor sociale valorizate și a imaginii pozitive a copiilor;8) Incluziunea comunitară și reintegrarea familială;9) Asigurarea durabilității și continuității Serviciului;10) Deschiderea spre comunitate și transparența în Serviciu;11) Respectarea confidențialității.Scopul Serviciului este îngrijirea continuă, dezvoltarea aptitudinilor deautoservire și socializare a beneficiarilor în vederea asigurării acestora cu un modde viață pe cât este posibil apropiat de cel obișnuit comunității, pentru a facilitacreșterea capacității lor de a se (re)integra în familie și societate.Obiectivele Serviciului sunt:1) Cazarea, asigurarea condițiilor minime de trai și a condițiilor igienico-sanitare necesare beneficiarilor Serviciului;2) Protecția, supravegherea, asistența medicală, îngrijirea și suportul permanent al beneficiarilor;3) Dezvoltarea abilităților de autoservire și de autonomie, și a climatului favorabil dezvoltării personalității beneficiarilor Serviciului;4) Asigurarea accesului beneficiarilor la serviciile din comunitate;5) Asigurarea socializării beneficiarilor, dezvoltarea relațiilor cu comunitatea;6) Menținerea contactului cu familia și facilitarea (re)integrării în familia biologică/extinsă. Personalul este format din:1) Personal administrativ – directorul/directoarea Serviciului;2) Personal specializat – psihopedagog/psihopedagogă, psiholog/psihologă,asistent medical/asistentă medicală, lucrător social/lucrătoare socială;3) Personal auxiliar-bucătar/bucătăreasă, îngrijitor de încăperi de producțieși de serviciu, șofer, muncitor/muncitoare, șef/șefă de gospodărie.Regulamentul elaborat conține o anexă cu privire la Dosarul personal al beneficiarului. Personalul în Serviciu este selectat prin concurs cu depunerea CV-ului la DGPDC.Proiectul de decizie vizează:1. Reorganizarea Centrului de plasament pentru copii cu dizabilități „Lumina” în Casă comunitară „Lumina”;2. Aprobarea: 2.1. Regulamentului de organizare și funcționare a Serviciului social Casa comunitară „Lumina” (*Anexa nr. 1*); 2.2. Statutului de personal al Serviciului social Casa comunitară „Lumina” (*Anexa nr. 2*);  2.3. Organigramei Serviciului social Casa comunitară „Lumina” (Anexa nr. 4);3. Abrogarea deciziei CMC nr. 14/6 din 11.08.2020 „Cu privire la modificarea denumirii Centrului de plasament pentru copii separați de părinți „Lumina” și aprobarea în redacție nouă a regulamentului de organizare și funcționare a centrului de plasament pentru copii separați de părinți „Lumina” și a statului de personal;4. Organizarea Serviciului social „Casa comunitară” în conformitate cu prevederile Regulamentului de organizare și funcționare a Serviciului social Casa comunitară „Lumina” aprobat ;5. Despre modalitatea de finanțare a serviciului. |
| **Fundamentarea economico-financiară** |
| Cheltuielile ce țin de întreținerea și funcționarea Casei comunitare „Lumina” vor fi efectuate anual în limita mijloacelor financiare prevăzute de Direcția generală pentru protecția drepturilor copilului, pentru întreținerea acestuia.  |
| **Modul de încorporare a actului în cadrul normative în vigoare** |
| Actele normative ce reglementează domeniul vizat de prezentul proiect de decizie sunt: Legea nr. 370 din 30.11.2023 „Privind drepturile copilului în R. Moldova”, Legea privind protecția socială a copiilor aflați în situație de risc și a copiilor separați de părinți nr. 140 din 14 iunie 2013, Legea privind Administrația publica locală nr. 436-XVI din 28.12.2006, Legea Asistenței sociale nr. 547 XV din 26 iulie 2003, Hotărârea Guvernului nr. 885 din 28.12.2015 pentru aprobarea Regulamentului-cadru privind organizarea și funcționarea Serviciului social „Casa comunitară” și a standardelor minime de calitate. |
| **Avizarea și consultarea publică a proiectului** |
| În conformitate cu art.32 și art.34 din Legea 100/2017 cu privire la actele normative, prevederile Legii nr. 239 din 13.11.2008 „Privind transparența în procesul decizional”, proiectul urmează a fi supus procedurii de avizare și consultare publică la data de 14.08.2024. |

**Șefa adjunctă interimară a DGPDC Anna BEZOBRAZOVA**